Diari Oficial de la Generalitat Valenciana


Sumari del DOGV 9717, del 03-11-2023 (2023/10560)

RESOLUCIÓ de 20 d'octubre de 2023, del director general de Desenvolupament Rural, per la qual es concedeixen les ajudes regulades en l'Ordre 12/2023, de 17 de maig, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes a l'organització de fires i jornades gastronòmiques de productes de qualitat diferenciada i de proximitat de la Comunitat Valenciana, convocatòria 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9717

Data del DOGV
:   03-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10278


Data del document
:   20-10-2023

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 20 d'octubre de 2023, del director general de Desenvolupament Rural, per la qual es concedeixen les ajudes regulades en l'Ordre 12/2023, de 17 de maig, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes a l'organització de fires i jornades gastronòmiques de productes de qualitat diferenciada i de proximitat de la Comunitat Valenciana, convocatòria 2023. [2023/10659]  
Vista l'Ordre 12/2023, de 17 de maig, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes a l'organització de fires i jornades gastronòmiques de productes agroalimentaris de qualitat diferenciada i de proximitat de la Comunitat Valenciana (DOGV 9605, 29.05.2023);  
Vista la Resolució de 31 de juliol de 2023, del conseller d'Agricultura, Ramaderia i Pesca, per la qual es convoquen, per a l'exercici 2023, les ajudes a l'organització de fires i jornades gastronòmiques de productes de qualitat diferenciada i de proximitat de la Comunitat Valenciana (DOGV 9654 / 03.08.2023);  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per l'òrgan col·legiat previst en el punt 4 de la base novena de l'annex de l'Ordre 12/2023, de 17 de maig, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes a l'organització de fires i jornades gastronòmiques de productes agroalimentaris de qualitat diferenciada i de proximitat de la Comunitat Valenciana, havent-se observat en tots els seus tràmits el procediment establit, i d'acord amb l'acta de la reunió d'aquest òrgan col·legiat de data 19 d'octubre de 2023;  
  
I, vista la proposta de resolució de concessió, de data 19 d'octubre de 2023, formulada per la subdirectora general de Producció Ecològica i Qualitat Agroalimentària, resolc:  
  
Primer. Concessió de les ajudes  
1. Aprovar la concessió de les ajudes a l'organització de fires i jornades gastronòmiques de productes de qualitat diferenciada i de proximitat de la Comunitat Valenciana, als ajuntaments i entitats que s'esmenten en l'annex I de la present resolució, amb expressió de la valoració obtinguda i de la quantia de l'ajuda, que s'ha ajustat al pressupost presentat en cas de ser inferior a la quantia màxima de l'ajuda prevista en l'Ordre 12/2023, de 17 de maig.  
2. Denegar la concessió de l'ajuda als ajuntaments i entitats sol·licitants esmentades en l'annex II de la present resolució per falta de consignació pressupostària. En tractar-se d'un procediment de concurrència competitiva, i considerant que l'import màxim de l'ajuda disponible per a la convocatòria del 2023, (resolc segon de la Resolució de 31.07.2023) és de 295.500,00 €, i no permet atendre la totalitat de les sol·licituds que compleixen els requisits exigits per a obtindre la condició de beneficiari, s'ha procedit a repartir aquest import conforme al qual es disposa en el punt 5 de la base novena de l'annex de l'Ordre 12/2023, de 17 de maig, començant pels expedients de major puntuació. Com que no atendre els expedients amb 10 punts, ni tots els expedients amb 11 punts, s'han aplicat els criteris de la base novena.5.b) ii, amb el resultat que s'han exclòs els expedients esmentats en l'annex II, en el qual es detallen les dades de puntuació que s'han tingut en compte per al repartiment de fons.  
3. Desestimar les sol·licituds que es mencionen en l'annex III de la present resolució per haver obtingut una puntuació inferior a 10 punts o per altres causes degudament motivades.  
4. Aquestes ajudes s'atorguen en concepte de minimis, i el seu règim aplicable és el Reglament (UE) núm. 1407/2013, de la Comissió de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (Diario Oficial de la Unión Europea L 352 de 24.12.2013).  
5. La presentació de les corresponents sol·licituds de pagament i justificació de les activitats desenvolupades haurà de realitzar-se a tot tardar el 14 de novembre de 2023.  
6. Els beneficiaris de les ajudes hauran de complir les obligacions establides en l'annex de l'Ordre 12/2023, de 17 de maig, i en la resta de normativa d'aplicació.  
  
Segon. Recursos  
La present resolució posa fi a la via administrativa i en contra podrà interposar-se potestativament, en el termini d'un mes, un recurs de reposició davant el conseller d'Agricultura, Ramaderia i Pesca, o interposar-se en el termini de dos mesos directament un recurs contenciós administratiu davant el Tribunal Superior de Justícia de la Comunitat Valenciana, de conformitat amb el que s'estableix en els art. 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 20 d'octubre de 2023.- El director general de Desenvolupament Rural (p. d. de 26 de juliol de 2022; DOGV núm. 9394, 29.07.2022): Francisco Javier Benito Goerlich.